L’escola Tagamanent guanya per tercer any consecutiu el concurs de disfresses
Publicat el Dilluns, 27 Febrer 2017 10:10
La celebració del Carnaval de la Garriga va viure un dels seus moments àlgids la tarda del dissabte 25 de febrer amb la cercavila, a la qual hi varen participar nou comparses (que participaven al concurs) i un munt de persones i de grups que, a títol individual, també van sortir al carrers disfressats.
La cercavila va sortir amb puntualitat a les sis de la tarda de davant del Patronat i va fer un recorregut que la va dur fins la plaça de l’Ajuntament, on hi havia un escenari des d’on la comparsa de l’escola Tagamanent va llegir el pregó en tant que guanyadora del concurs de disfresses de l’any passat, i des d’on el jurat va donar el veredicte del concurs de disfresses d’enguany.
1r premi: Tagaviram
2n premi: Els Pirates del Giroi
3r premi: Manguidaltons
1r premi: Krits Team
2n premi: Els Petits Prínceps
3r premi: Autos Bojos
Per altra banda, ahir diumenge va tenir lloc la tradicional crema de la Reina Carnestoltes i l’enterrament de la sardina.
En aquest enllaç, podeu veure algunes fotografies de dissabte, al nostre perfil de Facebook.